এদিকে তামিমকে ৫ লাখ টাকা জরিমানা করার সংবাদ শোনার পর থেকেই সামাজিক যোগাযোগ মাধ্যমগুলো সমালোচনার ঝড় উঠেছে। তারই ধারাবাহিকতায় অভিনব এ প্রতিবাদটি করেছেন সাব্বির আল হাসান। তিনি বলেন, ‌‘বিপিএলে পিচ এবং আউটফিল্ড নিয়ে অনেকেই অসন্তোষ প্রকাশ করেছেন, নানাভাবে নানা জায়গায়। তার মধ্য মিডিয়ায় তামিম, মাশরাফি, ম্যাককুলাম, সুনিল নারিনেরটা আমরা শুনেছি। এর মধ্যে তামিমের পিচ এবং আউটফিল্ড নিয়ে অসন্তোষ প্রকাশটা বিসিবি ভালো ভাবে নেয়নি, ৫ লক্ষ টাকা জরিমানা করে দিয়েছে! আপনি বাজে পিচ, আউটফিল্ড ঠিক করবেন না, সেগুলোর দায়িত্বে থাকা লোকদের কিছু বলবেন না আর তামিমরা উচিত কথা বললেই যত ঝামেলা। এ কারণেই আমার এমন প্রতিবাদ।’